Τροποποιημένη πρόταση κανονισμού του Συμβουλίου για την τροποποίηση του δημοσιονομικού κανονισμού της 21ης Δεκεμβρίου 1977 που εφαρμόζεται στο γενικό προϋπολογισμό της Ευρωπαϊκής Κοινότητας

(95/C 150/04)

COM(95) 161 τελικό - 94/0144(CNS)

(Υποβλήθηκε από την Επιτροπή σύμφωνα με το άρθρο 189 Α παράγραφος 2 της συνθήκης ΕΚ στις 2 Μαΐου 1995)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 209,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη του Ελεγκτικού Συνεδρίου (3),

Εκτιμώντας:

ότι το άρθρο 5 παράγραφος 2 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 σχετικά με τη χρηματοδότηση της κοινής γεωργικής πολιτικής (4), όπως τροποποιήθηκε τελευταία από τον κανονισμό (ΕΚ) αριθ. . . ./95, προβλέπει ένα νέο σύστημα εκκαθάρισης των λογαριασμών του τμήματος Εγγυήσεων του Ευρωπαϊκού Γεωργικού Ταμείου Προσανατολισμού και Εγγυήσεων 7 ότι το σύστημα αυτό αφορά το διαχωρισμό της παλαιάς εκκαθάρισης λογαριασμών σε δύο χωριστούς τύπους αποφάσεων, η μία από τις οποίες αφορά τη λογιστική εκκαθάριση των λογαριασμών που διαβιβάζονται από τα κράτη μέλη και η άλλη την ενδεχόμενη απόρριψη της ανάληψης από το Ταμείο των δαπανών οι οποίες δεν διενεργήθηκαν σύμφωνα με τους κοινοτικούς κανόνες 7 ότι, προκειμένου να καθορισθεί, ιδίως, η δημοσιονομική διαχείριση των αποφάσεων απόρριψης, πρέπει να προσαρμοστούν τα άρθρα 15, 89 και 102 του δημοσιονομικού κανονισμού της 21ης Δεκεμβρίου 1977, που εφαρμόζεται στο γενικό προϋπολογισμό των Ευρωπαϊκών Κοινοτήτων (1), όπως τροποποιήθηκε τελευταία από τον κανονισμό (Ευρατόμ, ΕΚΑΧ, ΕΟΚ) αριθ. 610/90 (2), στη νέα διάρθρωση εκκαθάρισης των λογαριασμών και να προβλέψει διαδικασία διαλόγου που να καλύπτει τις αποφάσεις που πάρθηκαν με βάση το άρθρο 5 παράγραφος 2 στοιχείο γ) του κανονισμού (ΕΟΚ) αριθ. 729/70 (3) 7

ότι οι αποφάσεις εκκαθάρισης που πάρθηκαν με βάση το άρθρο 5 παράγραφος 2 στοιχείο γ) του κανονισμού (ΕΟΚ) αριθ. 729/70 πρέπει να εξετασθούν στα πλαίσια της διαδικασίας απαλλαγής 7 ότι το γεγονός ότι οι δαπάνες που γίνονται αντικείμενο μιας απόφασης εκκαθάρισης έχουν καταλογισθεί σε οικονομικό έτος για το οποίο έχει ήδη δοθεί απαλλαγή δεν θα πρέπει να είναι εμπόδιο για την εξέτασή τους από το Ευρωπαϊκό Κοινοβούλιο στα πλαίσια άσκησης των αρμοδιοτήτων του για την απαλλαγή,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο δημοσιονομικός κανονισμός τροποποιείται ως εξής:

1. Το άρθρο 15 παράγραφος 6 αντικαθίσταται από το ακόλουθο κείμενο:

«6. Τα προσχέδια συμπληρωματικών ή/και διορθωτικών προϋπολογισμών πρέπει να συνοδεύονται από αιτιολογίες και πληροφορίες για την εκτέλεση του προϋπολογισμού του προηγούμενου και παλαιότερων οικονομικών ετών, και του τρέχοντος οικονομικού έτους, καθώς και από πληροφορίες για τις αποφάσεις σχετικά με την εκκαθάριση λογαριασμών που διαβιβάσθηκαν από τα κράτη μέλη για το ΕΓΤΠΕ, τμήμα Εγγυήσεων.»

2. Στο άρθρο 89 προστίθεται η ακόλουθη παράγραφος 2α:

«2α. Η ετήσια απαλλαγή δεν προδικάζει την εξέταση και την απαλλαγή των μεταγενέστερων αποφάσεων που λαμβάνονται σύμφωνα με το άρθρο 5 παράγραφος 2 στοιχείο γ) του κανονισμού (ΕΟΚ) αριθ. 729/70 σύμφωνα με το άρθρο 102 του παρόντος κανονισμού.»

3. Το άρθρο 102 αντικαθίσταται από το ακόλουθο κείμενο:

«Άρθρο 102

1. Η απόφαση εκκαθάρισης των λογαριασμών που προβλέπονται στο άρθρο 5 παράγραφος 2 στοιχείο β) του κανονισμού (ΕΟΚ) αριθ. 729/70 έχει ως στόχο να καθορίσει το ποσό των δαπανών που διενεργούνται σε κάθε κράτος μέλος κατά τη διάρκεια του υπό εξέταση οικονομικού έτους, που πρέπει να καταλογιστούν εις βάρος του ΕΓΤΠΕ, με την επιφύλαξη των μεταγενέστερων αποφάσεων με την παράγραφο 2 στοιχείο γ) του εν λόγω άρθρου.

2. Οι αποφάσεις που αναφέρονται στο άρθρο 5 παράγραφος 2 στοιχείο γ) του κανονισμού (ΕΟΚ) αριθ. 729/70 έχουν ως στόχο να καθορίσουν τις δαπάνες οι οποίες, λόγω του γεγονότος ότι τα σχετικά προς αυτές μέτρα δεν εφαρμόσθηκαν σύμφωνα με τους κοινοτικούς κανόνες, πρέπει να αποκλεισθούν από την κοινοτική χρηματοδότηση που αναφέρεται στα άρθρα 2 και 3 του εν λόγω κανονισμού.

Οι αποφάσεις αυτές διαβιβάζονται αμέσως στο Ευρωπαϊκό Κοινοβούλιο με σκοπό την απαλλαγή. Το Ευρωπαϊκό Κοινοβούλιο εξετάζει τις αποφάσεις αυτές σύμφωνα με τη διαδικασία που θα ορίσει για το σκοπό αυτό.

3. Το χρονοδιάγραμμα της εκκαθάρισης λογαριασμών προβλέπεται στον κανονισμό (ΕΟΚ) αριθ. 729/70.

4. Το αποτέλεσμα της απόφασης που αναφέρεται στην παράγραφο 1, επειδή αποτελεί την ενδεχόμενη διαφορά μεταξύ των συνολικών δαπανών που λαμβάνονται υπόψη για το υπό εξέταση οικονομικό έτος κατ' εφαρμογή των άρθρων 100 και 101, και του συνόλου των δαπανών που αναγνωρίζονται από την Επιτροπή κατά την εκκαθάριση, λαμβάνεται υπόψη σε ένα και μοναδικό άρθρο ως επιπλέον δαπάνη ή μείωση δαπάνης.

5. Τα αποτελέσματα των αποφάσεων που αναφέρονται στην παράγραφο 2 λαμβάνονται υπόψη σε ξεχωριστό άρθρο ως αύξηση ή μείωση δαπάνης.»

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την ημερομηνία έναρξης ισχύος του κανονισμού (ΕΚ) αριθ. . . ./. . του Συμβουλίου της . . . για την τροποποίηση του κανονισμού (ΕΟΚ) αριθ. 729/70 του Συμβουλίου σχετικά με τη χρηματοδότηση της κοινής γεωργικής πολιτικής.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) Ανακοινώθηκε στο Συμβούλιο στις 1. 7. 1994 (ΕΕ αριθ. C 377 της 31. 12. 1994).

(2) Υιοθετήθηκε στις 17 Μαρτίου 1995.

(3) Υιοθετήθηκε στις 15 Δεκεμβρίου 1994 (ΕΕ αριθ. C 383 της 31. 12. 1994).

(4) ΕΕ αριθ. L 94 της 28. 4. 1970, σ. 13.

(1) ΕΕ αριθ. L 356 της 31. 12. 1977.

(2) ΕΕ αριθ. L 70 της 16. 3. 1990, σ. 1.

(3) Τα τροποποιημένα στοιχεία που προτάθηκαν από το Κοινοβούλιο είναι γραμμένα με πλάγιους χαρακτήρες.